laion/Wikipedia-Exotic huggingface dataset:
ראש עיריית ולדיווסטוק

ראש עיריית ולדיווסטוק (ברוסית: Глава города Владивостока) היא המשרה הרמה בעיר ולדיווסטוק והוא בעצם האישיות הבכירה שמנהלת את ענייני העיר ומייצג אותה בפני הממשל הפדרלי. המינהל הציבורי בוולדיווסטוק הוצג בשנת 1870, 10 שנים לאחר הקמת העיר. תחילה החזיק בה יעקב לזרביץ' סמיונוב. עם זאת, עמדה זו לא הייתה מנהלית, אלא תואר כבוד. בהתאם לאמנת העיר וחוקי עזר עירוניים של ולדיווסטוק, ראש העיר הוא ראש הרשות המבצעת בעיר ואחראי על פיתוחה הכלכלי והחברתי של העיר, מנהל את משאבי ותשתיות העיר ותפקידי ביצוע נוספים כדוגמת: ייצוג העיר מול הממשל הפדרלי וגופים אחרים של השלטון המקומי וייצוג העיר בטקסים ואירועים בינלאומיים; חותם על חוקים ותקנות שאושרו על ידי הדומה העירונית של ולדיווסטוק, הגוף העירוני המחוקק. בסמכותו אף שלא לחתום ולא לאשר חוקים; חותם על הסכמים הנוגעים לעיר ולדיווסטוק; מרכיב את האדמיניסטרציה של העיר (העירייה) ומנהל אותה, יכול לפזר את העירייה וקובע את המבנה שלה; ממנה ומפטר את התובע הכללי של העיר וראשי הסניפים האזוריים של ארגוני הממשל הפדרלי; מציע לנשיא רוסיה ולראש ממשלת רוסיה הצעות חוק הנוגעות לעיר ולדיווסטוק; ממנה ומפטר את נציגי ולדיווסטוק באספה הפדרלית של רוסיה; ממנה ומפטר את נציגיו בדומה העירונית; מגיש לדומה העירונית הצעות חוק; אם נשקפת סכנה לחיי תושבי העיר, בסמכות ראש העיר להטיל עוצר. ב-21 בנובמבר 1875 בוולדיווסטוק נערכו הבחירות הראשונות לראש העיר בתולדות ולדיווסטוק. בתקופה שבין 1875 ל-1922 עמדו בראשות ולדיווסטוק: מאז 1990 נערכים בחירות לראשות העיר, למעט הפסקה בשנים 2008–2012. עיריית ולדיווסטוק הדומה העירונית של ולדיווסטוק אתר האינטרנט הרשמי של ראש עיריית ולדיווסטוק (ברוסית) "На выборах мэра Владивостока победил Владимир Николаев". Lenta.ru. 19 ביולי 2004. נבדק ב-2010-08-13. {{cite web}}: (עזרה) "Исполнять обязанности мэра Владивостока будет его первый заместитель". РИА Новости. 2007-02-28. אורכב מ-המקור ב-2007-03-02. נבדק ב-2019-11-07. נעצר ב-1 ביוני 2016 והושעה מתפקידו ב-9 במרץ 2017. "Обязанности главы Владивостока временно исполняет Алексей Литвинов". Новости Владивостока на VL.ru. 2016-06-25. נבדק ב-2019-11-07. "Исполнять обязанности мэра Владивостока будет Константин Лобода". Новости Владивостока на VL.ru. 2016-06-27. נבדק ב-2019-11-07. "Вице-мэр Константин Межонов стал исполняющим обязанности главы Владивостока". Новости Владивостока на VL.ru. 2017-04-18. נבדק ב-2019-11-07. "Виталий Веркеенко стал мэром Владивостока, Алексей Литвинов будет его первым замом". Новости Владивостока на VL.ru. 2017-12-21. נבדק ב-2019-11-07.
הדומה העירונית של ולדיווסטוק

הדומה העירונית של ולדיווסטוק, רשמית "הדומה של העיר ולדיווסטוק" (ברוסית: Дума города Владивостока) הוא בית המחוקקים של העיר ולדיווסטוק. הדומה העירונית מחוקקת חוקי עזר עירוניים ואחראית לבחירת ראש העיר, שבדרך כלל מיוצג על ידי המפלגה הגדולה בפרלמנט. מחצית מחברי הפרלמנט נבחרים על פי רשימות מפלגתיות ומחציתם על פי מחוזות הבחירה. הפרלמנטריזם בחבל פרימוריה החל בשנת 1875, אז החלה הדומה העירונית של וולדיווסטוק את עבודתה. הבחירות הראשונות בתולדות ולדיווסטוק שבמהלכן נבחרו הצירים וראש העיר נערכו ב-21 בנובמבר 1875 בהוראת האדמירל ארדמן, המושל צבאי באזור פרימוריה. באספה 165 בעלי זכות בחירה, שבחרו את התנועות המייצגות בדומה העירונית, ואת ראש העיר. ב-30 בנובמבר (12 בדצמבר בלוח הישן) 1875, נערכה הישיבה הראשונה של הדומה העירונית של ולדיווסטוק והיא נבחרה לתקופה של 4 שנים. תפקידה היה למנות מבין התנועות בדומה את גופי הביצוע (המועצה העירונית), שבראשה מכהן ראש העיר. במהלך 47 שנות קיומה, הרכב הדומה והתנועות בה השתנו שוב ושוב. לדוגמה, בראשית המאה העשרים היו פחות תנועות מהוועדות המורכבות מהן - 35 כנגד 36. מועצת העיר כללה רק את ראש העיר ושלושה אנשים: ממלא מקום, חבר הוועד המנהל וחבר ועדת התברואה. בנוסף להם, מועצת העיר כללה רואה חשבון, עוזר לרואה חשבון, פקיד ראשי, מנהל רכוש עירוני, ומנהל האדמות העירוניות. מספר ועדות הדומה הצטמצם בהדרגה, וב-16 בדצמבר 1911 אושרו 11 ועדות על ידי המושל הצבאי: ועדת ההערכה, הוועדה לבנייה טכנית, ועדת הרפואה, ועדת הרווחה, ביקורת, כספים, אדמות, ועדת חינוך ציבורי, ועדת שיפור חלקי העיר החדשים, ועדת רכש, וועדת ספרייה. זאת, עד להוראת ביטול הבחירות. הישיבה האחרונה של הדומה התקיימה ב-19 באוקטובר 1922, שבוע לפני כניסת יחידות הצבא האדום לעיר, וב-27 באוקטובר בוטלה הדומה לגמרי. בשבעת העשורים הבאים נבחרה מועצת הנבחרים על ידי המפלגה הקומוניסטית של ברית המועצות. הדומה העירונית חידשה את עבודתה, ב-21 ביוני 2001 ונבחרה לכהונה של שנתיים עם 35 צירים. במהלך עבודתה אימצה הדומה למעלה מ־170 תקנות רגולטוריות ומשפטיות בעיקר בעלות אוריינטציה חברתית. ב-8 ביוני 2003 נערכו הבחירות לדומה שכללה כעת 25 צירים ובה רוסיה המאוחדת קיבלה את מירב התמיכה והמושבים בה. ב-17 בדצמבר 2007 הורכבה הדומה מ-17 צירים במסגרת בחירות שנערכו בעיר כאשר 18 צירים הורכבו על סמך מחוזות הבחירה. ב-2 בנובמבר 2012 והורכבה מ -17 צירים שנבחרו בבחירות כלליות ו-18 צירים נוספים שנבחרו ממחוזות הבחירה. ב-22 בספטמבר 2017, נערכו בחירות נוספות לדומה. מועצת הדומה ועדת תקציב, מיסים ומימון הוועדה למדיניות כלכלית ורכוש מוניציפלי הוועדה למשק העיר הוועדה למדיניות חברתית וענייני ותיקי מלחמה ועדת השלטון המקומי, חקיקה ופיתוח האזרח ראש עיריית ולדיווסטוק עיריית ולדיווסטוק אתר האינטרנט הרשמי של הדומה העירונית של ולדיווסטוק (ברוסית) הדומה העירונית של ולדיווסטוק, ברשת החברתית VK הדומה העירונית של ולדיווסטוק, ברשת החברתית פייסבוק ערך זה הוא קצרמר בנושא רשויות מחוקקות ובנושא רוסיה. אתם מוזמנים לתרום לוויקיפדיה ולהרחיב אותו.
עיריית ולדיווסטוק

עיריית ולדיווסטוק (ברוסית: Администрация города Владивостока; רשמית, "האדמיניסטרציה של העיר ולדיווסטוק") היא הגוף הניהולי העליון בעיר ולדיווסטוק, העומד בראש המערכת של רשויות השלטון של ולדיווסטוק. את העירייה מנהל ראש העיר. ראש העיר הנוכחי הוא קונסטנטין שסטקוב. העיר מחולקת ל-5 מחוזות עירוניים כשבראש כל מחוז עומד פקיד אחראי מטעם ראש העיר לניהול המחוז. מינהל ניהול טריטוריאלי - מרכז את ניהול רובעי העיר מינהל הביקורת מחלקת גיוס כח אדם מחלקות רישום אוכלוסין ונישואין מחלקת מזכירות העירייה מינהל המשפטים מזכירות ראש העיר מזכירות החשבונאות מינהל ביקורת פיננסית עירונית פנימית מינהל האדריכלות ובינוי עירוני מינהל התפוקה מינהל הכבישים מינהל השקעות, תיירות ופיתוח עסקים מינהל מידע ותכנות מינהל רכש ותחרותיות מינהל התרבות מינהל היחסים הבינלאומיים מינהל שירותים מוניציפליים מינהל רכוש העירייה מינהל מידע ופרסום מינהל ביטחון חברתי ויחסים עם זרועות הממשל הפדרלי מינהל אפוטרופוס מינהל איכות הסביבה מינהל תכנון מינהל האכיפה מינהל התעשייה מינהל הנוער המינהל לאבטחת סודות מדינה מינהל אבטחת התעסוקה מינהל תמיכה מינהל ליחסים עם זרועות השלטון המקומי מינהל להגנה על קטינים וזכויותיהם מינהל החינוך מינהל ליחסים עם האזרחים מינהל תקשורת ההמונים מינהל הדיור המינהל לפיתוח הספורט מינהל לתמיכת קרן הדיור מינהל התחבורה מינהל הספורט מינהל המימון המינהל לפיתוח כלכלי מינהל ההגנה האזרחית שירות מוקד החירום המאוחד העירוני מינהל המשק שירות החילוץ וההצלה חלוקה מנהלית של ולדיווסטוק הדומה העירונית של ולדיווסטוק אתר האינטרנט הרשמי של עיריית ולדיווסטוק (ברוסית) עיריית ולדיווסטוק, ברשת החברתית פייסבוק עיריית ולדיווסטוק, ברשת החברתית VK "На выборах мэра Владивостока победил Владимир Николаев". Lenta.ru. 2004-07-19. נבדק ב-2010-08-13. "Исполнять обязанности мэра Владивостока будет его первый заместитель". РИА Новости. 2007-02-28. אורכב מ-המקור ב-2007-03-02. נבדק ב-2019-11-07. נעצר ב-1 ביוני 2016 והושעה מתפקידו ב-9 במרץ 2017. "Обязанности главы Владивостока временно исполняет Алексей Литвинов". Новости Владивостока на VL.ru. 2016-06-25. נבדק ב-2019-11-07. "Исполнять обязанности мэра Владивостока будет Константин Лобода". Новости Владивостока на VL.ru. 2016-06-27. נבדק ב-2019-11-07. "Вице-мэр Константин Межонов стал исполняющим обязанности главы Владивостока". Новости Владивостока на VL.ru. 2017-04-18. נבדק ב-2019-11-07. "Виталий Веркеенко стал мэром Владивостока, Алексей Литвинов будет его первым замом". Новости Владивостока на VL.ru. 2017-12-21. נבדק ב-2019-11-07. ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
המוסקטרים: משימה מסתורית

המוסקטרים: משימה מסתורית (באיטלקית: Moschettieri del re - La penultima missione) הוא סרט איטלקי משנת 2018 בבימויו של ג'ובאני ורונזי. הסרט, שנכתב על ידי ג'ובאני ורונזי וניקולה בלדוני, נוצר בהשראת הרומנים המפורסמים "שלושת המוסקטרים" ו"עשרים שנה אחר כך" מאת אלכסנדר דומא. הסרט הוא קומדיה הרפתקנית בכיכובם של המוסקטרים, ד'ארטניאן, פורתוס, אראמיס ואתוס, היוצאים לסדרת הרפתקאות במטרה להציל את המלך לואי ה-14. לאחר עשרים שנה מחוץ לתמונה, המוסקטרים של המלך נקראים חזרה לפעולה על ידי המלכה אן, המבקשת נואשות את עזרתם. ציניים ומפוכחים, אך עדיין מוכשרים להפליא עם חרבותיהם, ד'ארטניאן, פורתוס, אתוס וארמיס, יקפצו שוב לאש למשימתם (אולי) האחרונה המדהימה: להציל את צרפת מתככיו המרושעים של הקרדינל מאזארן ושותפתו החושנית מיליידי. פיירפרנצ'סקו פבינו: ד'ארטניאן רוקו פפלאו: אתוס ולריו מסטראנדריאה: פורתוס סרג'יו רוביני: אראמיס אלסנדרו האבר: החשמן מאזראן מרקו טודיסקו: לואי הארבעה עשר מרגריטה בואי: המלכה אן מאוסטריה פדריקו ילאפי: אנטוניו מטילדה גיאולי: אנג'לה ולריה סולארינו: סיקוניאק ג'וליה בווילאקה: מיליידי דה וינטר ללה ואנולי: משרת אנטונינו יוריו הסרט צולם בעיקר בבזיליקטה, מאטרה, בבתרונות של אליאנו, בונוסה ובמלפי, עם תמיכה של ממשלת מחוז בזיליקטה ונציבות הקולנוע של לוקנה. סצינות נוספות צולמו בארמון המלכותי בגנואה ובארמון צ'יג'י של אריצ'יה. הסרט יצא בבתי הקולנוע האיטלקיים החל ב-27 בדצמבר 2018. במזרח אירופה הסרט יצא באיחור של שנתיים, בשנת 2020. את הפסקול כתבה גרטיס דיינר, להקה שהוקמה על ידי לוקה מדיצ'י, ג'וזפה ספונארי ואנטוניו אימאמרינו. ב-2020 סרט המשך בשם "כולם בשביל אחד, אחד בשביל כולם" ("Tutti per uno, uno per tutti") צולם בטוסקנה, איטליה. בשל מגפת הקורונה באיטליה, הסרט לא שודר בבתי הקולנוע אלא שודר בערוץ הטלוויזיה Sky Cinema, בדצמבר 2020. 2019 - פרס פליאנו השחקן הטוב ביותר: רוקו פפאלו "המוסקטרים: משימה מסתורית", במסד הנתונים הקולנועיים IMDb (באנגלית) "המוסקטרים: משימה מסתורית", במסד הנתונים הקולנועיים KinoPoisk (ברוסית) "Dal 27 dicembre al cinema "Moschettieri del Re" di Giovanni Veronesi, il poster ufficiale | RB Casting". www.rbcasting.com (באיטלקית). נבדק ב-2018-11-29. "'Moschettieri del Re', il teaser poster del nuovo film di Giovanni Veronesi". Rolling Stone Italia (באיטלקית). 2018-11-27. נבדק ב-2018-11-29. ""Moschettieri del re": set in Basilicata per Veronesi" (באיטלקית). נבדק ב-2018-11-29. "Palazzo Reale "star" del trailer del nuovo film di Veronesi" (באיטלקית). נבדק ב-2019-01-21. "Ariccia: "I moschettieri del Re" al cinema: grande protagonista anche Palazzo Chigi" (באיטלקית). נבדק ב-2019-03-03. "Giovanni Veronesi porta al cinema i Moschettieri del Re" (באיטלקית). נבדק ב-2018-11-29. "Moschettieri Del Re: la colonna sonora è firmata dai Gratis Dinner, ovvero Luca Medici, Giuseppe Saponari e Antonio Iammarino" (באיטלקית). נבדק ב-2018-12-23. "Premi Flaiano, tutti i vincitori". il Centro. 26 ביוני 2019. נבדק ב-10 ביולי 2019. {{cite web}}: (עזרה)
מעשיך יקרבוך ומעשיך ירחקוך

מעשיך יקרבוך ומעשיך ירחקוך הוא פתגם עברי שמקורו מתקופת התנאים. משמעות הפתגם היא שהאדם עצמו קובע את ההתייחסות אליו על ידי מעשיו: במעשים טובים ונכונים הוא מביא לכך שיזכה ליחס טוב (מצד בני האדם ומצד ההשגחה האלוהית) ואילו במעשים רעים הוא מביא לכך שהיחס אליו יהיה דחייה והרחקה. הרעיון קשור לעיקרון הבחירה החופשית. במקורו הביטוי בא לשלול נפוטיזם. במקורות מאוחרים יותר שולל הביטוי יחס הפוך של ענישת צאצאים על חטאי אבותיהם. במשנה, מסכת עדיות, פרק ה', משנה ז' מובא שלפני פטירתו של עקביא בן מהללאל ביקש ממנו בנו שיצווה את חבריו לקרבו. האב סירב, ושאלו בנו האם מצא בו איזה פגם, ועל כך השיב: ”לאו, מעשיך יקרבוך ומעשיך ירחקוך.” בשיר השירים רבה מובא שרבי עקיבא הסביר שמבין הארבעה שנכנסו לפרדס רק הוא נכנס בשלום ויצא בשלום לא בגלל גדלותו, אלא בגלל מעשיו: ”ר' עקיבא נכנס בשלום ויצא בשלום, ואמר, לא מפני שגדול אני מחברי, אלא כך שנו חכמים במשנה מעשיך יקרבוך ומעשיך ירחקוך, ועליו נאמר הביאני המלך חדריו.” בתנא דבי אליהו מוסבר ביטוי זה בעיקר ביחס ההשגחה אל האדם: ”וכן אמרו חכמים, מעשיך יקרבוך ומעשיך ירחקוך. הא כיצד? עשה אדם דברים מכוערים ודברים שאינם ראויים - מעשיו מרחיקים אותו מהשכינה, שנאמר: כי אם עונותיכם היו מבדילים ביניכם לבין אלוקיכם וחטאותיכם הסתירו פנים מכם משמוע. אבל אם עשה אדם מעשים טובים מקרבים אותו אצל השכינה, שנאמר: כי כה אמר רם נשא וגו׳ ואת דכא ושפל רוח וגו׳.” ראו שו"ת מהר"ם פאדובה סימן סט. שיר השירים רבה, פרשה א', פסקה ד'. מגילת שיר השירים, פרק א', פסוק ד'. אליהו רבא יח. ספר ישעיהו, פרק נ"ט, פסוק ב'. ספר ישעיהו, פרק נ"ז, פסוק ט"ו.
מועדון ספורט דבורייה

מועדון ספורט דבורייה אוסמה (מכונה גם הפועל דבורייה בערבית: هبوعيل دبورية) הייתה קבוצת כדורגל ישראלית מהמועצה המקומית דבורייה שבגליל התחתון. מאמצע שנות ה-60 התקיים מועדון בליגות הנמוכות בשם "הפועל דבורייה" שהתפרק בשנת 2006, ולא הגיע להישגים משמעותיים. המועדון נוסד בשנת 2008 על תשתיות המועדון הישן ובמקומו, בשם "מועדון ספורט דבורייה" ולעיתים מכונה "מ.ס. הפועל דבורייה" בגלל קבוצת העבר. בעונתה הראשונה הצטרפה הקבוצה לליגה ג' מחוז עמק יזרעאל. בעונת 2010/2011 עלתה הקבוצה לליגה ב' ובעונת 2018/2019 עלתה לליגה א' והצליחה להשלים ארבע עליות ב-6 שנים. במהלך עונת 2019/2020 סבלה ממצב כלכלי רעוע, אך בזכות סיוע כספי חיצוני[דרושה הבהרה] ניצלה מהתפרקות. בסוף עונת 2020/2021, הקבוצה ירדה לליגה ב' אך התפרקה בשל חובות כבדים.[דרוש מקור] מועדון ספורט דבורייה באתר ההתאחדות לכדורגל בישראל מועדון ספורט דבורייה, ברשת החברתית פייסבוק מ.ס. דבוריה העפילה לליגה א', אתר גולר1, לירן ביטון, 27 במרץ 2019
Watch My Lips

Watch My Lips (בעברית: תצפה בשפתיים שלי) הוא אלבום ההופעה הראשון של הזמרת-יוצרת האנגלייה סופי אליס-בקסטור. האלבום יצא לאור ב-1 בדצמבר 2003 על ידי חברת התקליטים איילנד רקורדס. Read My Lips Tour live at Shepherd's Bush Empire "Sparkle" "Universe Is You" "Lover" "A Pessimist Is Never Disappointed" "By Chance" "Final Move" Is It Any Wonder" "Groovejet (If This Ain't Love)" "Everything Falls Into Place" "Murder on the Dancefloor" "Move This Mountain" "Get Over You" (הדרן) "Take Me Home" (הדרן) Read My Lips-era videos "Take Me Home" "Murder on the Dancefloor" "Get Over You" "Move This Mountain" "Music Gets the Best of Me" Theaudience promos "I Got the Wherewithal" "?If You Can't Do It When You're Young; When Can You Do It" "A Pessimist Is Never Disappointed" Watch My Lips, במסד הנתונים הקולנועיים IMDb (באנגלית) Watch My Lips, Discogs (באנגלית)
פורד פלקון XA

פורד פלקון XA (באנגלית: Ford Falcon XA, קרוי גם: Ford Futura (XA), קרוי גם: Ford Fairmont (XA)) היא מכונית משפחתית גדולה מתוצרת יצרנית הרכב Ford Australia (אנ'), חברת בת של פורד אשר יוצרה בין השנים 1972–1973 באוסטרליה. 4 דלתות - סדאן (6 נוסעים: 3+3, 5 נוסעים: 2+3). 5 דלתות - סטיישן. 2 דלתות - קופה הרדטופ. 2 דלתות - מסחרית. 2 דלתות - טנדר ("Falcon Utility"). דגם "פורד פלקון XA" סדאן 4 דלתות יוצר בין מרץ 1972 – ספטמבר 1973. דגם "פורד פלקון XA" קופה הרדטופ יוצר מאוגוסט 1972. דגם "פורד פלקון XA" בתצורת מסחרית יוצר מאוקטובר 1972. מנוע קדמי. מנוע בנזין. סוג הנעה: הנעה אחורית. דגמי "פורד פלקון XA" שווקו באוסטרליה ובדרום אפריקה שם היה קרוי "Ford Ranchero". דגם "פורד פלקון XA" יוצר בתצורת אמבולנס. דגם "GT Hardtop" הוגדר כ"מכונית שרירים", הורכב בדגם מנוע 5.8 ליטר המפיק 300 כ"ס. "פורד פלקון XA" - טנדר, שנת 1972 "פורד פלקון 500XA" "פורד פלקון 500XA" "פורד פלקון XA" - סטיישן "פורד פלקון XA", שנת 1973 - אמבולנס "פורד פלקון XA" - אמבולנס "פורד פלקון XA" דגם "GS hardtop" שנת 1972 "פורד פלקון XA" דגם "הרדטופ 500" פורד פורד פלקון פורד פלקון XP פורד פלקון XG פורד פלקון ED פורד XY פלקון GT מדיה וקבצים בנושא פורד פלקון XA בוויקישיתוף "פורד פלקון XA" - ברושור uniquecarsandparts.com.au/brochures_ford_falcon_xa "פורד פלקון XA" uniquecarsandparts.com.au/car_info_ford_fa
רוברט דורפמן

רוברט דורפמן (באנגלית: Robert Dorfman‏; 27 באוקטובר 1916, ניו יורק – 24 ביוני 2002) היה כלכלן אמריקאי, פרופסור באוניברסיטת הרווארד, שנודע בתרומתו בתחום בדיקת קבוצה, תורת הקודים וכלכלה. רוברט דורפמן נולד בשנת 1916 בניו יורק. הוא למד סטטיסטיקה ובשנת 1937 קיבל תואר שני באוניברסיטת קולומביה. החל משנת 1939 הוא עבד בשרות ממשלתי ובמהלך מלחמת העולם השנייה עבר בחיל האוויר האמריקאי. בשנת 1943 דורפמן פרסם עבודה חלוצית בתחום בדיקת קבוצה. בשנת 1950 הוא סיים דוקטורט באוניברסיטת קליפורניה בברקלי בתחום תכנון ליניארי ושימושים שלו בכלכלה. בשנת 1955 הוא קיבל תואר פרופסור באוניברסיטת הרוורד ועבד שם במשך 32 שנים. רוברט דורפמן עסק גם בתחום כלכלה סביבתית ועשה מחקרים בתחום זה באזור המזרח התיכון ודרום אסיה. רוברט דורפמן, באתר פרויקט הגנאלוגיה במתמטיקה קורות חיים רוברט דורפמן, באתר "Find a Grave" (באנגלית) ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
ליימן פרנק באום

ליימן פרנק באום (באנגלית: Lyman Frank Baum;‏ 15 במאי 1856 – 6 במאי 1919) היה סופר אמריקאי, הידוע בעיקר כמחבר אחד מספרי הילדים הפופולריים ביותר, הקוסם מארץ עוץ (ושלושה-עשר ספרי המשך). באום נולד בצ'יטנאנגו, ניו יורק, הילד השביעי מתשעה ילדים שנולדו לסינתיה (לבית סטנטון) ובנג'מין וורד באום. רק חמישה מהילדים שרדו והגיעו לבגרות. הוא נקרא "ליימן" על שמו של האח של אביו, אך הוא לא חיבב את השם הזה, והעדיף להיקרא "פרנק". בנג'מין באום היה איש עסקים עשיר, שעשה את הונו בשדות הנפט של פנסילבניה. באום הצעיר גדל באחוזת הוריו, Rose Lawn, שאותה זכר תמיד כסוג של גן עדן. כילד צעיר הוא התחנך בביתו, אך בגיל 12 נשלח ללמוד באקדמיה צבאית. הוא היה ילד חולמני שנטה לחלום בהקיץ, והוריו חשבו שיש "להקשיח" אותו. אחרי שנתיים אומללות לחלוטין בבית הספר הצבאי, הוא עבר אירוע שהוגדר אז כהתקף לב (אף כי לא סביר שבאמת היה כזה), והורשה לשוב לביתו. באום התחיל לכתוב בגיל צעיר, אולי בגלל עניין שפיתח בתהליך הדפוס. אביו קנה לו מכבש דפוס זול, וביחד עם אחיו הצעיר, הארי קליי באום (שהיה תמיד קרוב לפרנק), הם הפיקו עיתון ביתי, The Rose Lawn Home Journal. האחים הפיקו מספר גיליונות של העיתון, ואפילו הצליחו למכור בו פרסומות. באום צידד בהשמדת האינדיאנים באמריקה, וכתב בנושא מספר מאמרי מערכת בעיתון שהוציא לאור בדרום דקוטה במהלך שנות התשעים של המאה ה-19: "אצולת אדומי העור חוסלה, וקומץ הנותרים אינו אלא להקה של כלבים מייללים, המלקקים את היד החובטת בהם. לפי חוקו של הכיבוש וצדקתה של התרבות, הלבנים הם אדוניה של יבשת אמריקה, והדרך הטובה ביותר לערוב לביטחונם של יישובי קו החזית, היא השמדתם המוחלטת של אחרוני האינדיאנים. מדוע לא בעצם? תהילתם חלפה, רוחם נשברה, גבורתם נמחתה. מוטב להם למות מלהתמיד בחיי אומללות אלו". לאחר הטבח בוונדד ני (אנ') כתב: "אם חפצים אנו לגונן על תרבותנו, מוטב שנמשיך בדרך זו ונמחה את זכרם של יצורים בלתי מאולפים ובלתי ניתנים לאילוף אלו מעל פני האדמה". מדיה וקבצים בנושא ליימן פרנק באום בוויקישיתוף ליימן פרנק באום, ברשת החברתית Goodreads כתבי ליימן פרנק באום בפרויקט גוטנברג (באנגלית) ליימן פרנק באום, באתר "Find a Grave" (באנגלית) ליימן פרנק באום, באתר אנציקלופדיה בריטניקה (באנגלית) לימן פרנק באום (1856-1919), דף שער בספרייה הלאומית Henry Friedlander, The origins of Nazi genocide: From euthanasia to the final solution, Chapel Hill: University of North Carolina Press 1995, עמוד 126 L. Frank Baum Advocated Extermination Of Native Americans, The two way, 27.10.2010 התרגום לעברית בתוך: צ'ארלס פאטרסון, כל יום הוא טרבלינקה, עמ' 48.
מועדון ספורט טירה

מועדון ספורט טירה הוא קבוצת כדורגל מהעיר טירה, המשחקת, נכון ל-2024, בליגה א' צפון. הפועל בני טירה התפרקה בשנת 2004, בעקבות בעיות כלכליות ופוליטיות.[דרושה הבהרה] על בסיס שחקניה הוקמה קבוצת מכבי בני טירה שהתפרקה בשנה הבאה, ועל בסיס האחרונה הוקמה באותה השנה מ.ס. טירה. מ. ס. טירה התפרקה בשנת 2009 בעקבות כישלונות מרובים בניסיון לעלות מליגה ג' לליגה ב'. שנה לאחר מכן, עם הצטרפותם של עבד טיטי וחיים ירמיהו לצוות ניהול המועדון, שבה הקבוצה לפעילות והצליחה לסיים במקום הראשון ולעלות לליגה ב'. בעונת 2012/2013 סיימה במקום הרביעי והעפילה למשחקי הפלייאוף, אך הפסידה כבר בסיבוב הראשון להפועל בקעת הירדן. בעונת 2015/2016 מינתה הקבוצה את המאמן מוחמד סמארה. בסיום העונה ניצחה בדו־קרב פנדלים בגמר משחקי הפלייאוף את מכבי עירוני "אלי" עמישב פתח תקווה, ועלתה לליגה א' צפון. בעונת 2018/2019, סיימה הקבוצה במקום החמישי והעפילה למשחקי הפלייאוף, אך הודחה במשחק הראשון. מועדון ספורט טירה, ברשת החברתית פייסבוק מועדון ספורט טירה באתר ההתאחדות לכדורגל בישראל
עבד אל-מוטלב אבן האשם

שייבה אל-חמד עבד אל-מוטלב אבן האשם בן עבד מנאף בן קוסיי (בערבית: شيبة الحمد عَبدُ المُطَّلِب بنُ هَاشِم بنُ عَبد مَنَاف بنُ قُصَي; 497 – 578) היה סבו של מוחמד, נביא האסלאם. חרף העובדה שישנם היסטוריונים שגורסים כי עבד אל-מוטלב נולד בשנת 480, הדעה המקובלת והרווחת ביותר היא שהוא נולד בשנת 497, באל-מדינה, שנקראה בתקופתו "ית'רב". עבד אל-מוטלב הוא שייבה אלחמד, בן האשם, בן עבד מנאף, בן קוסיי, בן כּלאב, בן מרה, בן כּעב, בן לואיי, בן ע'אלב, בן פהר, בן מאליק, בן אל-נדר, בן כּנאנה, בן ח'זימה, בן מדרכּה, בן איליאס, בן מדר, בן נזאר, בן מעד, בן עדנאן. לאבו מוטלב היה אח אחד ויחיד, והוא אסד בן האשם. היסטוריונים יודעים על שש נשים שהיו לעבד אל-מוטלב: צפייה בנת ג'נדב בן חג'יר. נתילה בנת ג'נאב בן כּליב. פאטמה בנת עמר בן עאיד בן עמראן בן מח'זום אלקרשיה. האלה בנת ווהיב בן עבד מנאפ בן זהרה בנ כּלאב אלקרשיה. לובנא בנת האג'ר בן עבד מנאפ אלח'זאעיה מומנעה בנת עמרו בן מאלק אלח'זאעיה. לעבד אל-מוטלב היו ילדים רבים. מצפייה היו לו את אל-חארת' ואת קות'ום מנתילה היו לו את דראר ואת אל-עבאס. מפאטמה היו לו את: אבו טאלב, עבד אללה, אל-זביר, עאתכּה, ברה, אמימה, ארווא, אום חכּים. מהאלה היו לו את: אל-מקום, אל-מע'ירה, חמזה, צפייה. מלובנא היה לו את אבו להב, אשר נזכר בסורת אל-מסד. ממומנעה היה לו את מצעב. עבד אל-מוטלב נפטר בשנת 578, בגיל 98, ונקבר במכה. מדיה וקבצים בנושא עבד אל-מוטלב אבן האשם בוויקישיתוף ‘Abdul-Muttalib bin Hashim b. 497? d. 578? - Rodovid ID, id.rodovid.org Revolvy LLC, "Ancestors of Muhammad" folder on Revolvy.com, www.revolvy.com (באנגלית) (ארכיון)
בני ערערה עארה

הפועל בני ערערה עארה (ערבית:هبوعيل أبناء عرعرة-عارة) היא קבוצת כדורגל ישראלית מהיישוב ערערה שבסמוך לאום אל-פחם. נכון ל-2022, הקבוצה משחקת בליגה ב'. המועדון נוסד בשנת 2014 על יסוד הפועל ערערה שהתפרקה שנתיים קודם לכן. בעונתה השנייה בליגה ג' סיימה את העונה ללא הפסד והעפילה לליגה ב'. באותה שנה זכתה הקבוצה גם בגביע הליגה אחרי שניצחה במשחק הגמר את הפועל בני מוסמוס (2-1). בעונת 2018–2019 סיימה הקבוצה במקום השני והעפילה לליגה א', אחרי שהביסה את עירוני נשר במשחקי המבחן. בסיום עונת 2021/2022 נשרה לליגה ב. נכון ל-26 באפריל 2020 בני ערערה עארה, ברשת החברתית פייסבוק בני ערערה עארה באתר ההתאחדות לכדורגל בישראל
הפועל בני זלפה

הפועל בני זלפה היא קבוצת כדורגל ערבית-ישראלית מהכפר זלפה במעלה עירון. הקבוצה משחקת, נכון ל-2023, בליגה א' צפון. המועדון נוסד בשנת 2010 ושיחק במשך כארבע עונות בליגה ג' מחוז יזרעאל. בטרום עונת 2015–2016 עלתה הקבוצה לליגה ב', בעקבות איחוד בין מ.ס גבעת אולגה להפועל חדרה ולאחר שמכבי בני נחף קאסם ואחי ביר אלמכסור עלו לליגה ב'. בעונתה הראשונה בליגה סיימה הקבוצה במקום הרביעי והעפילה למשחקי הפלייאוף בו הפסידה בגמר המחוזות להפועל אום אל-פחם. בעונת 2017–2018 סיימה במקום הראשון בליגה ב' צפון ב', לאחר מאבק צמרת צמוד מול מועדון ספורט דבורייה שהוכרע בזכות מאזן ניצחונות עדיף, והעפילה לליגה א'. בעונת הבכורה בליגה א' סיימה הקבוצה במקום ה-6. בעונת 2019–2020 הופסקה הליגה לאחר המחזור ה-22 בעקבות משבר הקורונה והקבוצה סיימה במקום ה-8. הקבוצה היא ללא מגרש ביתי לאירוח משחקים בשטח הכפר זלפה ולכן מיום הקמתה נאלצה לנדוד ולארח את משחקיה באצטדיון השלום בעיר אום אל-פחם. בשנת 2018 נבנה בשטח הכפר מגרש לאימונים בלבד. בעונת 2019–2020 אירחה הקבוצה את משחקיה במגרש של מרכז יעל בגוש התענכים. נכון ל-26 באפריל 2020 הפועל בני זלפה, ברשת החברתית פייסבוק הפועל בני זלפה באתר ההתאחדות לכדורגל בישראל כך יראו מחוזות ליגה ג' בעונה הבאה, דאבל פס 31 באוגוסט 2010 שנה טובה: אסי גלבוע ובני זלפה פתחו ברגל ימין, דאבל פס 13 בספטמבר 2015 בני זלפה העפילה לליגה א', דאבל פס 4 באפריל 2018
הפועל באקה אל-גרבייה

הפועל עירוני באקה אל-גרבייה היא קבוצת כדורגל ישראלית מהעיר באקה אל-גרבייה. הקבוצה משחקת בליגה א' צפון. המועדון נוסד בשנת 2010 על בסיס הפועל באקה אל-גרבייה שהתפרקה שמונה שנים קודם לכן. בעונתה הראשונה בליגה ג' סיימה בפסגת הטבלה והעפילה לליגה ב'. בעונת 2012–2013 סיימה במקום השני במרחק נקודה מהמקום הראשון, והפסידה במשחקי הפלייאוף. באותה עונה העפילה לראשונה בתולדותיה לסיבוב ח' בגביע המדינה אך הודחה מהגביע לאחר הפסד למכבי סקציה מעלות תרשיחא. בעונת 2014–2015 סיימה במקום הראשון בליגה ב' והעפילה לראשונה לליגה א'. בעונת 2019/20 הפועל באקה אל גרביה הפסידה בגמר המחוזות (צפון ודרום) על הזכות לשחק בליגה הלאומית. הפועל באקה אל-גרבייה, ברשת החברתית פייסבוק הפועל באקה אל-גרבייה באתר ההתאחדות לכדורגל בישראל
הפועל כפר כנא

הפועל כפר כנא היא קבוצת כדורגל ישראלית מכפר כנא המשחקת בליגה א' צפון. הקבוצה נוסדה בתחילת שנות ה-70 והחלה את דרכה בליגה ד' מחוז נצרת. בתום עונת 1976/1977 העפילה לליגה ג' מחוז חיפה, שם שיחקה 13 עונות, עד תום עונת 1989/1990 בה עלתה לליגה ב' צפון. לאחר ארבע עונות, בסיום עונת 1993/1994, העפילה לליגה א' צפון. שתי עונות לאחר מכן קבעה הקבוצה את הישג השיא שלה כשבעונת 1995/1996 סיימה במקום השני בליגה א' צפון וכמעט עלתה לליגה הארצית. הקבוצה שיחקה בליגה א' 19 עונות רצופות, עד עונת 2012/2013, בה סיימה במקום האחרון ושבה לליגה ב' צפון בעונת 2013/2014 סיימה עם מספר נקודות זהה למוליכה בליגה ב' צפון, איחוד בני מג'דל כרום. במשחק הכרעה שנערך בין השתיים, בתום 120 הדקות הייתה התוצאה 1:1, וכפר כנא הפסידה בבעיטות עונשין מ־11 מטרים בתוצאה 3:4. בעקבות כך התמודדה הקבוצה במשחקי הפלייאוף אך הפסידה 4:1 להפועל שפרעם ונשארה בליגה ב'. בעונת 2014/2015 סיימה במקום הראשון בליגה ב' צפון וחזרה לליגה א'. הפועל כפר כנא, ברשת החברתית פייסבוק הפועל כפר כנא באתר ההתאחדות לכדורגל בישראל אחרי 19 שנים, אתר דאבל-פס, 6 במאי 2013 בתום דרמה גדולה: מג'ד אל כרום עלתה לליגה א', אתר דאבל-פס, 30 באפריל 2014